DKIM осигурява начин за валидиране на домейна асоцииран със съобщение чрез криптографска проверка. Това защитава Вашите пощенски кутии от фалшифициране на адреса на изпращача и помага писмата Ви да не бъдат третирани като спам. DKIM използва подписване на писмата от сървъра и DNS запис.
За да включите DKIM защитата, трябва да натиснете бутона "Включи" в подраздел "Защита" от раздел "DNS записи" на Вашия Контролен панел.
Когато включите DKIM защитата, нашият пощенски сървър ще генерира частен ключ и ще започне да подписва Вашите писма пратени през него. Писмата се подписват чрез добавяне на хедър в тях.
Публичният ключ, който се ползва от пощенските сървърите по света, за да верифицира съобщенията Ви, трябва да бъде посочен в DNS запис. Когато включите DKIM защитата, този DNS запис ще бъде създаден автоматично. DNS записът е TXT запис и изглежда като последния запис от картинката долу (самият ключ ще бъде различен за Вашия акаунт):
Ако Вашите домейни използват чужда DNS услуга, ще трябва да пресъздадете DNS записа там.
Можете да включвате и изключвате DKIM защитата само за целия хостинг акаунт. Не можете да го правите отделно за всеки домейн.
Изключването на DKIM защитата чрез натискането на бутона "Изключи" ще премахне всички автоматично генерирани DKIM записи за домейните Ви. Ако Вашата DNS услуга е спряна, ще трябва да я пуснете временно, за да можете да управлявате DKIM защитата.